**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Καταβολή Επιδομάτων για τα Ειδικά Σχέδια προς αντιμετώπιση των επιπτώσεων της πανδημίας που υλοποίησε το Υπουργείο Εργασίας, Πρόνοιας και Κοινωνικών Ασφαλίσεων για την περίοδο Ιανουαρίου 2021

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι έχει διενεργηθεί η καταβολή Επιδομάτων για όσες αιτήσεις υποβλήθηκαν δεόντως συμπληρωμένες και με επιβεβαιωμένο τραπεζικό λογαριασμό για συμμετοχή στα Ειδικά Σχέδια που πραγματοποιήθηκαν για την περίοδο Ιανουαρίου 2021.

Επισημαίνεται ότι για αριθμό αιτήσεων που έχει εγκριθεί δεν είναι δυνατή η καταβολή των Ειδικών Επιδομάτων, επειδή δεν έχει μέχρι στιγμής υποβληθεί σχετική Δήλωση Στοιχείων Τραπεζικού Λογαριασμού (ΙΒΑΝ). Ως εκ τούτου, προτρέπονται όλοι όσοι δεν έχουν υποβάλει την κατάλληλη δήλωση, η οποία βρίσκεται στην ιστοσελίδα [www.coronavirus.mlsi.gov.cy](http://www.coronavirus.mlsi.gov.cy) (EEA.6 για αυτοτελώς εργαζόμενους / ανέργους και ΕΕΑ.12 για εργοδότες), να το πράξουν το συντομότερο δυνατόν, αφού μελετήσουν τις σχετικές διευκρινίσεις που έχουν αναρτηθεί στην πιο πάνω ιστοσελίδα.

Υπενθυμίζεται ότι σε περίπτωση που εταιρείες ή φυσικά πρόσωπα δεν μπορούν να χρησιμοποιήσουν τον τραπεζικό τους λογαριασμό, υπάρχει η δυνατότητα εξουσιοδότησης του Υπουργείου Εργασίας, Πρόνοιας και Κοινωνικών Ασφαλίσεων προκειμένου τα επιδόματα να καταβληθούν με έμβασμα σε προσωπικό λογαριασμό άλλου φυσικού προσώπου που θα υποδειχθεί στο κατάλληλο Έντυπο Εξουσιοδότησης. Τα Έντυπα Εξουσιοδότησης καθώς και σχετικές οδηγίες για τη συμπλήρωση και υποβολή τους βρίσκονται, επίσης, στην ιστοσελίδα [www.coronavirus.mlsi.gov.cy](http://www.coronavirus.mlsi.gov.cy)

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

16 Φεβρουαρίου 2021